CELEX: 32020R1536
Language: lv
Date: 2020-10-22 00:00:00
Title: Padomes Īstenošanas regula (ES) 2020/1536 (2020. gada 22. oktobris), ar ko īsteno Regulu (ES) 2019/796 par ierobežojošiem pasākumiem pret kiberuzbrukumiem, kuri apdraud Savienību vai tās dalībvalstis

22.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  LI 351/1
               
            
         PADOMES ĪSTENOŠANAS REGULA (ES) 2020/1536
         (2020. gada 22. oktobris),
         ar ko īsteno Regulu (ES) 2019/796 par ierobežojošiem pasākumiem pret kiberuzbrukumiem, kuri apdraud Savienību vai tās dalībvalstis
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) 2019/796 (2019. gada 17. maijs) par ierobežojošiem pasākumiem pret kiberuzbrukumiem, kuri apdraud Savienību vai tās dalībvalstis (1), un jo īpaši tās 13. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2019. gada 17. maijā pieņēma Regulu (ES) 2019/796.
                  
               
                     (2)
                  
                  
                     Mērķtiecīgi ierobežojoši pasākumi pret kiberuzbrukumiem ar būtisku ietekmi, kas ir ārējs apdraudējums Savienībai vai tās dalībvalstīm, ir to pasākumu skaitā, kuri iekļauti Savienības satvarā vienotai diplomātiskajai reakcijai uz ļaunprātīgām kiberdarbībām (kiberdiplomātijas instrumentu kopums), un ir svarīgs instruments, lai atturētu no šādām darbībām un reaģētu uz tām.
                  
               
                     (3)
                  
                  
                     Lai novērstu un nepieļautu nepārtrauktu un arvien spēcīgāku ļaunprātīgu rīcību kibertelpā, atturētu no tās un reaģētu uz to, Regulas (ES) 2019/796 I pielikumā ietvertajā to fizisko un juridisko personu, vienību un struktūru sarakstā, kurām piemēro ierobežojošus pasākumus, būtu jāiekļauj divas fiziskas personas un viena struktūra. Minētās personas un minētā struktūra ir atbildīgas par kiberuzbrukumiem ar būtisku ietekmi, kas ir ārējs apdraudējums Savienībai vai tās dalībvalstīm, jo īpaši par kiberuzbrukumu Vācijas federālajam parlamentam (Deutscher Bundestag), kas notika 2015. gada aprīlī un maijā, vai bija iesaistītas tādos kiberuzbrukumos.
                  
               
                     (4)
                  
                  
                     Tādēļ Regulas (ES) 2019/796 I pielikums būtu attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Regulas (ES) 2019/796 I pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 22. oktobrī
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  OV L 129I, 17.5.2019., 1. lpp.
         
      
      
         
            PIELIKUMS
            Regulas (ES) 2019/796 I pielikumā iekļauto fizisko un juridisko personu, vienību un struktūru sarakstam pievieno šādus ierakstus:
            
                        A.
                     
                     
                        Fiziskas personas
                        
                                     
                                 
                                 
                                    Vārds
                                 
                                 
                                    Identifikācijas informācija
                                 
                                 
                                    Pamatojums
                                 
                                 
                                    Sarakstā iekļaušanas datums
                                 
                              
                                    “7.
                                 
                                 
                                    Dmitry Sergeyevich BADIN
                                 
                                 
                                    Дмитрий Сергеевич БАДИН
                                    Dzimšanas datums: 1990. gada 15. novembris
                                    Dzimšanas vieta: Kursk, Krievijas PFSR (tagad Krievijas Federācija)
                                    Valstspiederība: Krievijas
                                    Dzimums: vīrietis
                                 
                                 
                                    
                                       Dmitry Badin piedalījās kiberuzbrukumā ar būtisku ietekmi pret Vācijas federālo parlamentu (Deutscher Bundestag).
                                    Būdams militārās izlūkošanas virsnieks Krievijas Federācijas Bruņoto spēku Ģenerālštāba Galvenās pārvaldes (GU/GRU) 85. Speciālo dienestu galvenajā centrā (85th Main Centre for Special Services – GTsSS), Dmitry Badin bija Krievijas militārās izlūkošanas virsnieku komandā, kura 2015. gada aprīlī un maijā veica kiberuzbrukumu pret Vācijas federālo parlamentu (Deutscher Bundestag). Minētā kiberuzbrukuma mērķis bija parlamenta informācijas sistēma, un tas ietekmēja tās darbību uz vairākām dienām. Tika nozagts nozīmīgs datu apjoms, un tika skarti vairāku parlamenta deputātu, kā arī kancleres Angela Merkel e-pasta konti.
                                 
                                 
                                    22.10.2020.
                                 
                              
                                    8.
                                 
                                 
                                    Igor Olegovich KOSTYUKOV
                                 
                                 
                                    Игорь Олегович КОСТЮКОВ
                                    Dzimšanas datums: 1961. gada 21. februāris
                                    Valstspiederība: Krievijas
                                    Dzimums: vīrietis
                                 
                                 
                                    
                                       Igor Kostyukov ir Krievijas Federācijas Bruņoto spēku Ģenerālštāba Galvenās pārvaldes (GU/GRU) pašreizējais priekšnieks; pirms tam viņš bija priekšnieka pirmā vietnieka amatā. Viena no vienībām, ko viņš komandē, ir 85. Speciālo dienestu galvenais centrs (85th Main Centre for Special Services – GTsSS), kuru pazīst arī kā “militāro vienību 26165” (nozares iesaukas: “APT28”, “Fancy Bear”, “Sofacy Group”, “Pawn Storm” un “Strontium”).
                                    Šajā amatā Igor Kostyukov ir atbildīgs par kiberuzbrukumiem, ko veicis GTsSS, tostarp par kiberuzbrukumiem ar būtisku ietekmi, kas ir ārējs apdraudējums Savienībai vai tās dalībvalstīm
                                    Konkrēti, GTsSS militārās izlūkošanas virsnieki piedalījās kiberuzbrukumā pret Vācijas federālo parlamentu (Deutscher Bundestag), kas notika 2015. gada aprīlī un maijā, un kiberuzbrukuma mēģinājumā, kas bija vērsts uz Ķīmisko ieroču aizlieguma organizācijas (OPCW) WiFi tīkla uzlaušanu 2018. gada aprīlī Nīderlandē.
                                    Kiberuzbrukuma pret Vācijas federālo parlamentu mērķis bija parlamenta informācijas sistēma, un tas ietekmēja tās darbību uz vairākām dienām. Tika nozagts nozīmīgs datu apjoms, un tika skarti vairāku parlamenta deputātu, kā arī kancleres Angela Merkel e-pasta konti.
                                 
                                 
                                    22.10.2020.”
                                 
                              
                  
                        B.
                     
                     
                        Juridiskas personas, vienības un struktūras
                        
                                     
                                 
                                 
                                    Nosaukums
                                 
                                 
                                    Identifikācijas informācija
                                 
                                 
                                    Pamatojums
                                 
                                 
                                    Sarakstā iekļaušanas datums
                                 
                              
                                    “4.
                                 
                                 
                                    Krievijas Federācijas Bruņoto spēku Ģenerālštāba Galvenās pārvaldes (GU/GRU) 85. Speciālo dienestu galvenais centrs (85th Main Centre for Special Services – GTsSS)
                                 
                                 
                                    Adrese: Komsomol’skiy Prospekt, 20, Moscow, 119146, Krievijas Federācija
                                 
                                 
                                    Krievijas Federācijas Bruņoto spēku Ģenerālštāba Galvenās pārvaldes (GU/GRU) 85. Speciālo dienestu galvenais centrs (GTsSS), kuru pazīst arī kā “militāro vienību 26165” (nozares iesaukas: “APT28”, “Fancy Bear”, “Sofacy Group”, “Pawn Storm” un “Strontium”), ir atbildīgs par kiberuzbrukumiem ar būtisku ietekmi, kas ir ārējs apdraudējums Savienībai vai tās dalībvalstīm.
                                    Konkrēti, GTsSS militārās izlūkošanas virsnieki piedalījās kiberuzbrukumā pret Vācijas federālo parlamentu (Deutscher Bundestag), kas notika 2015. gada aprīlī un maijā, un kiberuzbrukuma mēģinājumā, kas bija vērsts uz Ķīmisko ieroču aizlieguma organizācijas (OPCW) WiFi tīkla uzlaušanu 2018. gada aprīlī Nīderlandē.
                                    Kiberuzbrukuma pret Vācijas federālo parlamentu mērķis bija parlamenta informācijas sistēma, un tas ietekmēja tās darbību uz vairākām dienām. Tika nozagts nozīmīgs datu apjoms, un tika skarti vairāku parlamenta deputātu, kā arī kancleres Angela Merkel e-pasta konti.
                                 
                                 
                                    22.10.2020.”